Kate Winslet blir kvalm av Céline Dions Titanic-hit
Det er få tegn til tapt kjærlighet mellom Kate Winslet og Céline Dion. Kjenningsmelodien til en av verdens mest innbringende filmer gjør Winslet uvel. Under lanseringen av 3D-versjonen av den ikoniske filmen «Titanic» la hun ikke bånd på seg. BAKGRUNN:«Titanic» tilbake på lerretetDions «My Heart Will Go On» får henne til å himle med øynene. - Jeg får lyst til å kaste opp når jeg hører den låten, forteller hun til MTV. Noe av grunnen til hennes forakt for sangen, som solgte mer enn 20 millioner eksemplarer, er enkel: Hver gang Titanic-skuespilleren besøker en bar eller restaurant finner noen frem låten og spiller den. Og det stopper ikke der.Skuespilleren har også ved en rekke anledninger blitt oppfordret til å synge monsterhiten. - I begynnelsen tenkte jeg kanskje det kunne være morsomt, men etter hvert innså jeg at det ikke var morsomt i det hele tatt, fortsetter hun.Det er ikke bare den ikoniske låten som har plaget Winslet siden «Titanic» ble vist på kino første gang i 1997. Winslet og båtliv er generelt ingen god kombinasjon, skal vi tro skuespilleren. Mange vil se henne spille klassiske scener fra filmen når hun setter sjøbein. Scenen hvor Kate Winslet og Leonardo DiCaprios rollefigurer Rose og Jack står med hendene ut ytterst på skipet er den flest vil gjenoppleve. Men mange vitser også om hennes tilstedeværelse på sjøen. Skipet «Titanic» sank som kjent på jomfruturen. Tirsdag er Kate Winslet igjen på den røde løperen i forbindelse med filmpremieren i Londons storstue Royal Albert Hall. Der vil også norske Sissel Kyrkjebø være. Hun var med på filmmusikken til filmen i 1997, og skal dessuten opptre tirsdag kveld.
Skuespilleren har et anstrengt forhold til Dions «My Heart Will Go On».